Mereu caut lucruri suplimentare care să mă motiveze
și am multe să-mi dovedesc
și simt mereu că încerc să arăt lumii golfului că sunt valoros,
să arăt că poate aș fi evoluat bine în unele echipe în care n-am fost ales.
Așadar, îmi doresc enorm să joc la Presidents Cup.
Ar însemna totul pentru mine. Nu mai vreau să pățesc ca anul trecut.
Voi da tot ce pot, ca întotdeauna.
Fiecare săptămână pare decisivă.
Runda finală din BMW Championship la frumosul club de golf Castle Pines.
Acum mai puțin de un an, nu vă puteți imagina disperarea
și tristețea simțite de Keegan Bradley
când nu a prins echipa Ryder Cup.
Și te aștepți că, dacă Keegan Bradley câștigă acest turneu,
va fi ales în echipa Presidents Cup.
Keegan Bradley câștigă din nou BMW Championship.
Felicitări lui Keegan Bradley,
campionul de anul acesta de la BMW Championship!
Vrei să fii în Montreal la Presidents Cup.
- Nu simt nicio presiune. - Sigur vei prinde echipa.
Presidents Cup se ține o dată la doi ani
și pune față în față echipa Statelor Unite
cu o echipă internațională, minus Europa.
- I-N-T! - E ca Ryder Cup, dar cu Tom Kim.
A reușit!
Presidents Cup e unică în golf.
Ca la Ryder Cup,
în echipa Presidents Cup sunt 12 locuri.
Șase jucători se califică automat, șase sunt aleși de căpitani.
E confruntarea globală supremă.
Joci pentru țara ta, pentru palmares și pentru coechipieri.
Mulți nu-s obișnuiți cu o asemenea miză.
Trofeul Presidents Cup ajunge la echipa SUA!
Fac tot ce pot ca să nu mă las copleșit de ambiția asta.
Mi-ar plăcea să fiu în echipă.
Sunt multe în joc la Presidents Cup
când echipa SUA vine după o înfrângere la Ryder Cup.
Sunt foarte motivați.
Simt că au ceva de demonstrat.
Internaționalii nu vor fi favoriți
până nu obțin prima victorie.
Echipa SUA de golf e extrem de puternică,
echipa internațională n-a câștigat de mulți ani
și vrem să schimbăm asta.
FULL SWING: COMPETIȚIE PE TERENUL DE GOLF
EPISODUL ȘAPTE RENAȘTEREA
Vom afla în câteva clipe
care jucători vor completa echipele lui Jim Furyk și Mike Weir.
Sunt curios să aflu cine va fi ales.
Bună ziua! Bun-venit la Royal Montreal Golf Club!
Va vorbi Mike Weir, căpitanul internaționalilor,
apoi Jim Furyk, căpitanul echipei SUA. Mike?
Mike Weir a spus: „Aș putea alege șase canadieni în echipă,
dar trebuie să-și câștige locul.”
Toată Canada va vrea cât mai mulți canadieni în echipă.
Mă bucur să vă anunț selecția.
Christiaan Bezuidenhout din Africa de Sud. Un debutant, Min Woo Lee.
Alt veteran e Si Woo Kim.
Apoi îi avem pe canadieni.
Corey Conners.
Taylor Pendrith.
Ultimul canadian e Mackenzie Hughes.
Să vedem acum toată echipa!
Cum zicea Mike, sunt trei canadieni,
Conners, Hughes și Pendrith.
Fără Nick Taylor sau Adam Hadwin.
A fost dezamăgitor,
dar pot folosi acest eșec ca motivație să merg la sală
și să mă antrenez.
E în regulă.
Jim, ai cuvântul! Care sunt cei șase jucători aleși de tine?
Voi începe cu Sam Burns,
Russell Henley,
Keegan Bradley,
Max Homa,
Brian Harman
și Tony Finau.
Se pare că Jim a nominalizat
locurile de la 7 la 12 din echipă.
Abia aștept să mă confrunt
cu bunul meu amic și rival Jim, căpitanul Furyk.
Suntem foarte conștienți că jucăm în deplasare.
Știm că 99% din public nu va trage pentru noi.
Sunt mulțumit de cei 12 băieți. Trebuie să fie pregătiți.
E un turneu important
și am 12 jucători entuziasmați, ceea ce excelent.
- Eram în dormitor când a sunat Jim? - Da.
Și cred că ți-am spus
că dacă mă sună și-mi spune că n-am prins echipa,
aș fi înțeles.
Sincer, mă așteptam pe jumătate.
Putea să nu mă aleagă.
I-am mulțumit de un milion de ori.
După anul trecut, mi-am promis că o să fac un pas înapoi
și n-o să mă mai axez atât pe echipele astea,
deoarece faptul că n-am prins echipa
m-a afectat mult nu numai pe mine, ci și pe Jillian și pe copii.
- Salut, Zach! - Salut, amice!
O să-ți spun direct, prietene.
Anul ăsta e mai bine să mă îndrept spre altă direcție.
Mi-ar plăcea la nebunie să iau 30 de jucători, dar nu pot.
Și să știi că îți sunt recunoscător.
Bine, Zach, înțeleg.
Evident, vă urez multă baftă
și sper să câștigați turneul.
Mulțumesc, Keegs. Ești grozav.
Cine era? Cine era la telefon?
Ce faceți?
- Nimic. - Nimic, scumpule.
Îmbrățișează-l!
- De ce? - I-ar prinde bine.
A fost foarte dezamăgitor să-l văd trecând prin asta.
Ne-a frânt inimile amândurora.
Ce porcărie!
Dar imediat după aceea,
Keegan și-a promis că va prinde echipa Presidents Cup.
E atât de satisfăcător că, în sfârșit, el e pus într-o lumină
în care eu l-am văzut dintotdeauna.
Nu m-am îndoit nicio secundă de valoarea lui.
Cred că în viață, în orice slujbă,
unii oameni muncesc cât de mult pot,
își pun tot sufletul în munca lor.
Fac sacrificii, se sacrifică pentru familia lor.
Cu toate astea, nu primești mereu răsplata.
Da.
Așadar, când ți se oferă marea șansă, ai un sentiment minunat.
Hola, Netflix!
Hola, Full Swing!
Cineva o să-ți pape mâncarea, Mateo.
Pixie!
Amice, pentru mușchii tăi. Cărniță.
- Cine e musculos? - Eu.
Sunt Camilo Villegas.
Sunt foarte norocos să fiu a doua oară vicecăpitan Presidents Cup.
Sunt onorat să fiu în echipă.
Cărniță?
Ca să fii puternic ca cine?
Ca tati.
- Ca tati. - Tati.
Camilo Villegas e unul dintre cei mai iubiți jucători din PGA TOUR.
…pentru Camilo Villegas,
campion în PGA TOUR.
Multiplu câștigător în PGA TOUR, a jucat în mai multe turnee pe echipe.
E un jucător foarte respectat.
Camilo Villegas s-a întors în cercul câștigătorilor.
Jucătorii latino-americani vin să-l sărbătorească.
E în formă. A câștigat anul trecut.
A făcut pereche cu mulți din echipă.
Știe bine cum joacă ceilalți, deci alegerea lui a fost evidentă.
M-am bucurat când mi-a propus postul.
Asta e clar.
„De ce m-ai pus să aștept atât?”
E gata de luptă și avem nevoie de asta.
E o parte importantă a echipei noastre.
Când e alături de mine pe teren, mă simt mai încrezător.
M-aș sacrifica pentru el și cred că așa ar face și el pentru noi.
Vrei să mergi pe terenul de golf? Să lovești niște mingi?
Vecinul meu era coleg de școală cu Camilo,
așa că îl știu de-o viață.
Mami nu va putea mânca pentru că trebuie să te țină în brațe ca să nu cazi.
Mateo e fiul nostru.
A fost o lumină pentru noi. Ne-a adus
alinare.
El cumva a reîntregit
o familie distrusă după ce am pierdut-o pe Mia.
Când s-a născut Mia, pentru prima oară în viața mea,
am simțit că nu mai am nevoie de altceva.
Am tot ce am visat,
iar fetița mea m-a întregit.
Mia avea multă energie
și era imposibil să-ți imaginezi ce avea să urmeze.
Când Mia avea 17 luni, a început să nu se simtă bine.
Într-o noapte, n-a putut să doarmă deloc
și tot atunci a început să se apuce de cap.
A doua zi dimineață, i-am spus lui Camilo că e o problemă și trebuie să facem ceva.
A trebuit să-i sun pe Barbara și Jack Nicklaus
și să le cer ajutorul.
Spitalul Nicklaus i-a făcut câteva teste și viețile noastre s-au schimbat.
Viața Miei s-a schimbat și a început o luptă.
Au găsit o formațiune pe creierul Miei.
Avea cancer la creier și coloană.
Și ne-au spus că trebuie operată de urgență
pentru a elimina ce puteau să elimine din tumora principală de pe creier.
Din păcate, cancerul Miei a fost foarte agresiv.
A fost foarte complicat
și pentru că s-a întâmplat concomitent cu pandemia COVID și lockdownul.
Familiile noastre sunt în Columbia.
Era lockdown și granițele erau închise.
Era imposibil să-i aducem aici.
Bun-venit în camera Miei! Zâmbește și fii fericit!
Îmi amintesc că mi-am sunat fratele și mă uitam la Mia,
am îmbrățișat-o și pur ți simplu am cedat.
Am început să plâng, iar el îmi repeta: „Vreau să te aud că respiri. Respiră!”
Și doar respirând am putut să-mi opresc plânsul.
Eram distrus.
A fost operată pe creier de cinci ori
și a făcut cel mai puternic tratament, chimioterapie.
A fost testată în mod repetat.
Și,
după cinci luni, a ajuns într-un loc mai bun.
Ea e mereu cu noi. E acolo.
E cum spune Mateo.
Ai lovit-o puternic.
Știe că are o soră. Știe că nu locuiește aici cu noi.
Dar știe că e alături de noi.
Logan, în adâncime!
Prinde-o! Așa!
- Acum sărbătorește-ți reușita! - Hai!
- A fost tare. Pe asta n-o mai văzusem. - A lucrat la una nouă.
Maria e una dintre printre primele fete
pe care le-am cunoscut când m-am mutat în Florida.
A fost extrem de primitoare, prietenoasă și cumsecade.
Sunt foarte speciali și importanți pentru noi.
- Se pare că am rămas noi doi, Coopsy! - Da!
A fost absolut oribil când Mia era bolnavă.
Era de-o vârstă cu fiul cel mare. Crescuseră, se jucaseră împreună.
Te ții bine?
Știam că fetița se stinsese și pur și simplu…
Nici nu știi ce să faci. Nu-mi pot imagina cum a fost pentru Maria și Camilo.
- Labirint de porumb! - Labirint de porumb.
Așa ceva te face să-ți amintești ce e important.
Logan, pune-ți asta!
- E superb aici. Efectiv superb. - Știu.
Mereu parcă se răstea la mine o voce: „Nu muncești destul.”
Există o voce care țipă mereu: „Nu ești suficient de bun.”
Dar altă voce îmi spune: „Nu petreci destul timp cu familia ta.
Băieții tăi se vor face mari, vor pleca și o să regreți că ai făcut asta.”
Din punct de vedere financiar, m-aș putea opri chiar acum.
E o nevoie cam egoistă să vrei să continui să joci.
Uite ce colți mari are!
- Aruncă acolo! - Bună încercare!
- Așa! S-a dus chiar pe gât! - La țintă!
E un echilibru fragil.
Ia priviți acolo, băieți!
- Ce tare! - Știu. Stați puțin!
Vreau doar să trăiesc acel moment în care pot spune: „A meritat.”
- Da! - Da!
CLUBUL NORTH PALM BEACH
MIRACOLELE MIEI
Alergăm?
O să te bat de nu te vezi.
Mia ne inspiră să-i ajutăm pe cei care trec prin situații similare
și am înființat fundația Miracolele Miei.
Știi, viața merge în cerc.
Și putem sta aici și vorbi despre toate lucrurile bune și rele.
Ar trebui să fie aici?
Mia a fost pe lumea asta pentru o perioadă scurtă de timp,
dar impactul ei va fi uriaș.
Chiar și după ce am pierdut-o, ne-am dat seama cât de norocoși am fost
că am fost ajutați de atâta lume și de spitalul Nicklaus.
Mereu plâng în momentele astea, dar…
Te iubim!
Mereu spun că-mi doresc ca ea să fie aici, dar Mia ne ajută să evoluăm.
Să ne deschidem inimile și e incredibil câtă energie pozitivă primim
zi de zi
din partea prietenilor, familiei, a tuturor celor de aici.
Eu și Camilo suntem diferiți și nu vom mai fi niciodată la fel.
Pe locuri, fiți gata, start!
Dar cariera lui, golful,
au efectul cel mai vindecător pentru el.
Sprijinul primit de la ceilalți jucători,
de la PGA TOUR și din toată lumea golfului a fost extraordinar.
A fi vicecăpitan e un fel de a-mi arăta recunoștința.
Sunt onorat să fac parte din echipă și să încerc să aduc victoria.
Hai, echipă!
Sunt foarte entuziasmat și emoționat, dar așa e la turneele astea mari.
Așa!
Bucătarul a sosit! Ce ne gătește?
- Ce mai faci? Ești bine? - Da. Sunt pregătit.
Sunt debutant la Presidents Cup.
Abia aștept să reprezint echipa și să-i port însemnele.
Va fi o mare onoare.
Încă o valiză?
Bine că n-am adus multe bagaje!
Îmi place la Presidents Cup
că, timp de o săptămână, nu mai ești singur.
Ai 11 frați pe care-i adori și îi susții necondiționat.
- Da! Ești gata să urci? - Da.
Avem un plan și un obiectiv.
Am o presimțire bună. Echipa e pregătită să lupte.
- Salut, băieți! - Bine ai venit!
RUNDĂ DE ANTRENAMENT
Dacă e să-i batem pe americani,
echipa noastră internațională trebuie să fie unită
și încercăm să fim la înălțimea lor ca să avem o șansă.
Cei din echipa SUA joacă împreună tot timpul.
Au concurat împreună de când erau juniori,
așa că se cunosc foarte bine.
Internaționalii au un set diferit de provocări.
E un grup foarte eterogen
care trebuie să ajungă foarte repede pe aceeași lungime de undă.
Sunt entuziasmat.
Americanii ne-au bătut pe noi, internaționalii, probabil 95% din timp.
Am avut o victorie și un egal și sperăm că acum vom avea succes.
Deci poutine ar trebui să fie cu brânză halloumi.
E grozav.
Acum vom vedea în premieră vestiarul echipei.
- E incredibil. - Doamne!
Uite ce frumoase sunt pozele!
Nu cred că echipa noastră e considerată automat pierzătoare, ca în trecut.
Suntem într-o pasă bună
și avem mulți băieți care joacă bine.
Îmi face poftă de joc. Să mergem!
Când vine vorba de clasamentul mondial,
suntem cel mai aproape de ei din ultimii 20 de ani.
Dar echipa americană e foarte puternică.
Par să fie favoriți în toate competițiile pe echipe.
Dar am văzut și ce a făcut echipa Europei în Ryder Cup
și încercăm să le călcăm pe urme.
E o provocare grea pentru noi din perspectiva evoluției,
istoricului și rezultatelor.
Dar ăsta e rostul unui proiect mare, să încerci să schimbi lucrurile.
Camilo se potrivește perfect în rolul de vicecăpitan
și pentru că e un jucător foarte îndrăgit
care cunoaște bine golful profesionist.
Acest rol de suport i se potrivește
în echipa internațională și fiindcă a primit atâta sprijin
din partea comunității internaționale de golf de când a pierdut-o pe Mia.
Fetelor, e marțea dinainte de Presidents Cup,
și avem un prânz în echipă.
Toate vom fi coafate și machiate,
ca să fim aranjate diseară la ședința foto cu echipa.
O să arătăm bine.
MICHELLE MONEY SOȚIA LUI MIKE WEIR
Iubito!
- Ce bine arată! - Vă place lookul meu?
- E super. - Arăt ca Doña Florinda.
Vrei să vedeți de unde m-am inspirat?
Sigur că da.
- Doamne! Încetează! - La fix.
- E la fix, nu? - La fix.
Încetează!
Să vedem! Să încerc mărimea S?
- Încearcă mărimea S! - Bine.
Nu mi-am dat seama că joi era ziua Miei.
- Da. Ar fi împlinit șase ani. Deci… - Ce mai faci?
Ea va fi… Sunt bine.
- Da? - Sunt bine.
Știu că e acolo unde trebuie să fie, deci…
Mereu m-am întrebat cum…
cum tu…
cum ai reușit să gestionezi situația.
E greu de exprimat în cuvinte.
Dar știu că asta e misiunea noastră, e misiunea mea, fac ce trebuie să fac.
Când s-a îmbolnăvit și am auzit pentru prima oară
că Mia s-ar putea să nu supraviețuiască
și că poate cel mai bine pentru ea ar fi să meargă în rai,
în acel moment am zis: „Nu. Voi muri împreună cu ea.”
- Da. - Și credeam că viața mea se va sfârși.
Dar apoi te gândești: „Ce și-ar dori Mia pentru mine?”
Ar vrea să trăiesc, ar vrea să fiu fericită
și să am o viață împlinită.
Într-un fel, acum trăiește prin ochii mei.
Ești minunată!
- Nu. Mulțumesc! - Eu…
Știam ce comunitate minunată avem,
dar nu mi-am imaginat că voi avea parte de atâta iubire.
E foarte greu de descris.
Toți s-au dat peste cap pentru noi
și ne-au făcut să ne simțim foarte iubiți.
Suntem ca o familie. O mică familie.
Bine, nu plânge!
- Nu, machiajul. - Machiajul.
- Avem de mers la petreceri. - Da.
Avem poze de făcut. Cu superbul meu look Doña Florinda.
Tragedia din viața Mariei și a lui Camilo a reunit familia noastră internațională
ca să-i ajutăm.
Asta arată că frumusețea acestui joc la acest nivel
e ceva cu adevărat magic.
Competiția e acerbă, dar când se întâmplă lucruri grave,
ne sărim imediat în ajutor și asta e atât de frumos.
Echipa internațională e specială.
Sunt jucători din Australia,
Africa de Sud, Coreea,
Japonia, Columbia, Canada care se unesc pentru a crea o echipă.
Acea unitate care trebuie să se coaguleze
e ceva cu adevărat magic care cred că lipsește echipei americane.
Cred că echipa noastră e foarte unită anul ăsta.
Scutul într-un fel ne unește
și cred că băieții sunt cu totul dedicați.
E plăcut să ai o identitate de grup
și am lucrat mult la înțelegerea diferitelor culturi,
înțelegerea jucătorilor
și la a-i motiva și a-i face să înțeleagă
ce înseamnă de fapt acest turneu și lucrurile au mers grozav.
ȘEDINȚA FOTO DE ECHIPĂ
Toți spun cât de speciale sunt turneele pe echipe.
Nu joci pentru bani, nici pentru tine.
Joci pentru coechipieri, frații tăi, țara ta.
Bine, și apoi…
Nu, arată fenomenal.
După o zi foarte specială alături de soții și mulțimea entuziasmată,
vom reveni mâine foarte concentrați și gata de joc.
Să-i dăm bătaie, nemernicilor!
Echipa internațională are cu siguranță jucători buni și lideri experimentați.
Da, se simte multă emoție,
dar sigur că sunt încrezător. Avem o echipă bună.
Eu și Keegan ne-am uitat unul la altul și am zis:
„N-ar fi tare să ne oprim creierele din activitate măcar pentru câteva zile?”
Fiindcă e imposibil.
Te gândești la importanța evenimentelor care urmează
și cred că o mare frică a lui înainte de începerea Presidents Cup
e să aibă o săptămână oribilă, ceea ce nu e exclus.
Cu cât te apropii de prima rundă, cu atât conștientizezi miza.
Încă am emoții.
„Trebuie să mă pregătesc de asta.
Vrei, nu vrei, se apropie turneul.
Voi fi la lansare cu un partener, jucând pentru țară,
iar adversarii vor vrea să mă distrugă.”
Presiunea acestor turnee e greu de gestionat.
Pentru Keegan Bradley, e și mai greu.
După ce n-a fost ales în echipa Ryder Cup într-un mod dramatic acum două luni,
și Keegan, și restul lumii golfului, au primit vești surprinzătoare.
Mulțumim că ați venit azi
pentru anunțul căpitanului echipei Ryder Cup SUA 2025.
De peste 100 de ani, a fi căpitanul echipei Ryder Cup
e unul dintre cele mai prestigioase titluri din golf.
Voi numi acum căpitanul echipei Ryder Cup
în numele celor peste 30.000 de jucători PGA din țară.
Keegan Bradley!
Sunt onorat să fiu liderul acestei echipe,
să merg la Bethpage pentru a recâștiga Ryder Cup.
Keegan Bradley va fi căpitanul echipei Ryder Cup
în 2025, la Bethpage.
Ce părere ai?
E o mare surpriză.
Nu a mai fost căpitanul vreunei echipe. Asta e surprinzător.
E limpede că presiunea asupra lui Bradley va fi uriașă.
Cred că Keegan Bradley va simți o presiune suplimentară
să arate că merită acest rol de căpitan.
El însuși a recunoscut că a avut mereu complexe și resentimente
din ziua când a debutat în PGA TOUR.
Acum, când Keegan a fost onorat cu acest rol de căpitan,
complexele lui s-au reactivat ca să arate că merită acest rol.
E o onoare unică în viață pe care nu credeam că o voi obține.
Poți ține trofeul în mâna stângă?
Vreau să arăt echipei că încă pot juca,
că pot merge pe teren
și pot face față presiunii unui asemenea turneu.
PRESIDENTS CUP CLUBUL DE GOLF ROYAL MONTREAL
Încă un turneu Presidents Cup a sosit la Royal Montreal,
una dintre cele mai mari arene din golf.
SUA!
E al doilea turneu Presidents Cup care se desfășoară aici, în Canada.
A sosit momentul.
Băieții s-au antrenat temeinic și sunt pregătiți.
Vor să concureze.
Să mergem! Să-i dăm bătaie!
Și știm că ne așteaptă o mare provocare.
VESTIARUL ECHIPEI SUA
Internaționalii au o echipă fabuloasă.
Sunt jucători de talie mondială
care își doresc enorm să câștige, așa că trebuie să dăm tot ce putem.
N-am mai făcut asta de mult.
Sunt atât de agitat și de speriat!
Primul tee e înconjurat de o tribună cu 4.000 de oameni.
I-N-T!
Așa!
Fanii de aici sunt grozavi și foarte înflăcărați.
Vezi steagul canadian la fiecare turneu. Mereu e cineva costumat
într-o ținută extravagantă roșu cu alb,
iar energia e la cote înalte.
Și avem nevoie de ei, de energia lor.
Odată ce începe turneul, iese la iveală latura ambițioasă
și vrei să strivești cealaltă echipă.
Deși îi și iubești, fiindcă joci golf cu ei de o veșnicie,
acest cadru îți trezește alte emoții.
Maria Villegas, din echipa internațională, e una dintre prietenele mele de suflet.
Mi-a fost domnișoară de onoare
și odată ce turneul a început,
am străbătut fairway-ul la mare distanță una de alta.
Pentru o mică perioadă, totul pare pe viață și pe moarte.
Va fi prezentat primul dintre cele cinci meciuri la dublu.
Și iată jucătorii!
Echipa internațională încearcă să provoace surpriza.
SUA au câștigat 12 dintre cele 14 turnee Presidents Cup,
dintre care nouă la rând.
Stai la lansare și vezi mii de oameni.
Nu mai e nimic de spus. E timpul să joci, iubire!
Presidents Cup, ca Ryder Cup, se joacă pe echipe.
Jucătorii se înfruntă direct.
Câștigi o cupă, iei un punct.
Pierzi o cupă, pierzi un punct.
Meciul e câștigat de cine câștigă mai multe cupe.
Se joacă în principal la dublu, iar duminică fiecare joacă singur.
Fiecare meci valorează un punct.
Sunt 30 de meciuri, deci 30 de puncte în joc.
Echipa care câștigă 15,5 puncte câștigă turneul Presidents Cup.
Tony Finau e la al treilea turneu Presidents Cup.
Ești trimis să joci în primul meci fiindcă se așteaptă o victorie de la tine.
Am multe emoții, dar încerc să rămân concentrat.
E foarte stresant pentru noi.
Îmi venea să plâng, îmi țineam respirația.
CUPA 1
Urmează Jason Day.
Jason Day! Un început spectaculos pentru echipa internațională.
Reușesc victoria la prima cupă.
Jucătorii care reprezintă echipa SUA
sunt Wyndham Clark și Keegan Bradley.
E un eveniment foarte stresant.
Îmi vine să vomit, să plâng,
efectiv mi se face pielea de găină.
Keegan Bradley se întreba dacă va mai avea vreodată ocazia
să joace într-un turneu pe echipe.
Acum nu e doar căpitanul Ryder Cup SUA,
ci joacă și în echipa Presidents Cup.
- Chiar în mijlocul fairway - ului.
Tom Kim încearcă să riposteze.
Și mingea intră!
Îmi place să-i văd că se poartă așa în timpul turneului.
Da, căci la turneele normale parcă au…
- Ochelari de cal. - Da.
Scheffler încearcă să egaleze.
Ce mai ziceți?
Nu l-am mai văzut să reacționeze așa.
Trebuie să ai grijă.
Emoțiile te pot duce în direcții diferite, bune, dar și proaste.
Tom Kim încearcă un birdie.
Va reuși iar?
Scheffler era acolo ca să audă din nou.
I-a întors spatele. Nici nu s-a uitat la el.
Kim și Im au plecat deja spre zona de lansare.
Au ieșit de pe green.
E un comportament inadecvat. Denotă lipsă de respect.
Le-am zis lui Tom și Sungjae să se dea la o parte.
Nu voiam ca Scottie să aibă șansa să dea un putt la cupa 8
și să vadă ce a făcut Tom, ca la cupa 7.
Nu a dat bine, dar se mai întâmplă. A fost fără intenții rele.
Momentul cu Tom Kim a mărit miza.
Cred că a motivat echipa americană.
„Dacă lovești, trebuie și să poți încasa. Așa e în sport și vă vom reaminti asta.”
Tony Finau poate reuși aici un birdie.
Și a reușit!
Ce lovitură!
FINAU ȘI SCHAUFFELE: +2 PUNCTE
Clark, un putt pentru birdie.
Perfect!
Sunt momente în care emoțiile se revarsă
foarte intens și foarte rapid.
Mă bucur că s-a întâmplat așa, deoarece le-a amplificat motivația.
Keegan Bradley, din fața green-ului. Poate câștiga cupa cu un birdie.
Ce traiectorie! Chiar în mijloc!
Asta a fost.
Acum pare atât de multă liniște!
Revenim la cupa 18, unde Bradley are șansa de a închide meciul.
Hai, să vă aud! Mai tare!
Mai tare!
În runda întâi, totul va fi decis de ultimul putt al lui Keegan la cupa 18.
Dacă ratează, internaționalii primesc jumătate de punct.
Dar dacă reușește, asigură un scor de 5-0 pentru echipa SUA.
Fără alte meciuri pe teren. Toate soțiile erau acolo.
Și m-am gândit: „Doamne, acum e momentul.”
O curbă amplă. Și intră!
Și Keegan Bradley dă lovitura de grație în această zi dominată de americani.
A tot circulat ideea că poate ăsta e anul când internaționalii vor învinge SUA.
Apoi, în prima zi, balonul începe să se dezumfle.
Pare că cele două echipe nu au ce căuta pe același teren de golf.
- Bravo! - Ce tare a fost, nu?
Zece ani de energie acumulată.
- A fost grozav. - Știam eu! Mersi.
Știam că vei reuși lovitura și apoi te vei dezlănțui.
Până azi credeam că vom fi greu de bătut, iar acum avem un avans de cinci la zero.
E ca și cum ai conduce cu 30 de puncte la baschet. E enorm.
- Ce distractiv! - Da.
Ce frumos a fost!
Echipa SUA i-a căsăpit.
„E turneul nostru, așa cum v-am spus că va fi.
Hai să vă văd!”
Ieri a fost greu, dar a trecut.
Trebuie să ne concentrăm pe ziua de azi.
Băieții joacă golf de-o viață și știu ce fac.
S-a întâmplat să fie o zi grea,
mai ales spre final, când au întors niște meciuri și…
Nu ne putem aștepta să învingem ușor o echipă puternică precum cea a SUA.
Nu cred că ne putem aștepta să putem egala imediat.
Trebuie să încercăm să câștigăm la un punct diferență
și să vedem dacă duminică ne putem oferi o șansă.
VINERI RUNDA A DOUA
Ziua a doua din Presidents Cup, când echipa internațională speră
ca publicul canadian să-i poarte spre victorie în această vineri.
Au nevoie de asta.
Mike spune că planul a fost să nu joci azi.
Sperai să joci?
Nu contează.
Cât timp câștigăm puncte, asta contează cel mai mult.
Vei fi pe teren încercând să…
Clar. Am venit înaintea echipei ca să însuflețesc mulțimea.
Nu știu de ce, dar publicul a fost apatic joi
și noi avem nevoie de susținere, așa că m-am dus să-i însuflețesc.
În decursul celor patru zile sunt suișuri și coborâșuri,
chiar și pe parcursul unei singure zile, așa că implicarea publicului e esențială.
I-N-T!
Azi e o atmosferă diferită. Am simțit-o de la început.
Mulțimea era mai zgomotoasă și mai numeroasă.
Publicul a înțeles că trebuie să fie mai activ.
E timpul să uităm de emoții și să jucăm golf.
Sungjae Im dă lovitura de începere.
Sunt 260 m ca să treci de groapă
și 275 m până pe fairway, iar lovitura a fost perfect centrată.
Azi chiar e o zi mult mai animată.
Xander are probleme. Are un copac chiar în față.
S-a dus în sus.
A lovit copacul. N-am văzut unde s-a dus. E cam la 55 de metri în față.
I-N-T!
Internaționalii încearcă un par și câștigarea cupei.
Pentru un avantaj de trei puncte.
E o mare reușită. E greu să recuperezi un avans de trei puncte.
Știu că încă e devreme, dar e important.
La cupa 5, Adam Scott încearcă un birdie ca să câștige cupa.
Și veteranul reușește lovitura!
Wyndham Clark.
Încă o lovitură sărită care nu e pe green.
Uite ce mulțime!
Și Jason Day are șansa de a câștiga cupa cu un birdie.
Da! O trimite unde trebuie.
Internaționalii conduc acum în patru dintre cele cinci meciuri.
Ce înfrângere zdrobitoare!
Si Woo Kim pentru par,
câștigarea meciului și o vineri încheiată cu 5-0.
Victorie la zero!
Incredibil!
Faptul că internaționalii au câștigat toate cele cinci meciuri din ziua a doua
a fost un mesaj de forță.
Le-au zis americanilor: „Nu ne temem de voi.”
- Bravo! - M-ai văzut?
- Da! Așa te vreau! - Da!
A fost nasol de urmărit ca american, dar a fost mișto să-i văd
pe băieții din cealaltă echipă cum și-au dat sufletul pe teren
în fața publicului lor.
Bătaie ca la carte.
I-am făcut ca pe tăieței!
După o zi ca azi, trebuie să avem grijă, pentru că nu e o competiție de o zi.
Trebuie să ne bucurăm de realizările noastre
și de ce am făcut cum trebuie, de jocul bun de astăzi.
Hai, echipă! Pe ei!
Și trebuie să ne asigurăm
că băieții se concentrează pe faptul că am revenit la zero,
iar mâine vom încerca să jucăm cât putem de bine.
DUMINICĂ RUNDA A PATRA
Am emoții pentru duminică.
Meciurile de simplu sunt cu totul altfel.
La golf se poate întâmpla orice,
și mai ales duminica se poate întâmpla orice.
Keegan se simte destul de bine, dar e tăcut,
ceea ce înseamnă mereu că are ceva emoții.
O victorie azi chiar ar însemna totul pentru această echipă.
Știu că și-o doresc nemaipomenit de mult.
Știu că Keegan o vrea mai mult decât orice.
N-au pierdut la Presidents Cup de nici nu mai știu câte ediții.
Mereu vrei să fii în echipa învingătorilor.
SUA!
Hai, Canada!
Istoria și atmosfera fără egal dinaintea celor 12 meciuri la simplu
din a 15-a ediție Presidents Cup.
Spre deosebire de Ryder Cup, în Presidents Cup se joacă patru zile
și după meciurile de sâmbătă,
americanii conduc cu scorul de 11-7.
Ar putea părea că victoria e la îndemâna americanilor,
dar acești internaționali ne-au arătat
că știu să întoarcă un meci.
Și azi sunt 12 puncte în joc.
Duminica e altfel la Presidents Cup.
Se trece de la meciurile de dublu la cele de simplu.
Nu mai ai partener.
Fiecare joacă și trebuie să-și câștige singur punctele.
Nu ai pe nimeni care să-ți îndrepte greșelile.
Ești pe cont propriu, am revenit la golful cu care suntem obișnuiți.
După trei zile de golf pe echipe,
parcă nu mai știi să joci la simplu. Va fi interesant.
Doar câteva, fiindcă trebuie să mă încălzesc.
E o zi foarte importantă. Suntem conduși cu patru puncte.
Să vedem dacă putem începe bine, dacă ne putem dovedi valoarea.
Căpitanul Jim Furyk n-a putut fi căpitanul câștigător la Ryder Cup,
dar echipa lui e azi marea favorită.
Jim a venit și mi-a spus că eram pe locul șase la rotație.
Știu că ăsta va fi un loc foarte important.
Toate prin care a trecut Bradley în ultimii doi ani,
faptul că n-a prins echipa Ryder Cup, apoi a jucat bine,
a câștigat la finalul sezonului și a ajuns în echipa asta,
toate astea se vor reflecta în acest moment.
Nu te poți ascunde. Trebuie să aduci rezultate
și nu vrei să fii cel care va da chix duminică.
SUA sunt la patru puncte și jumătate
de cele 15 puncte și jumătate care înseamnă victoria.
Internaționalii trebuie să câștige 8,5 puncte ca să ia trofeul.
Patru puncte reprezintă un avans care poate fi recuperat.
Știi că se poate întâmpla orice și duminică nici un avans nu e liniștitor.
Începem cu primul meci, care se anunță unul grozav.
Schauffele și Day au câștigat turnee majore.
A dat foarte sus, peste colțul gropii. Excelentă lansare!
Keegan Bradley la cupa 2.
Ce început pentru Keegan Bradley!
Xander Schauffele încearcă un birdie pentru par 5 la cupa 12.
Day e la cinci puncte în urmă și va da a treia lovitură.
Încearcă cu disperare să rămână în meci și…
Așa da!
XANDER SCHAUFFELE: +4 PUNCTE
La cupa 10, Keegan Bradley încearcă un birdie.
Si Woo Kim conduce cu un punct.
Keegan Bradley ripostează la cupa 10.
Si Woo, ca să-și mențină avansul de un punct.
- Nu! - Da!
BRADLEY VERSUS KIM: EGALITATE
Iată-l pe Xander Schauffele!
Sigur vrea să încheie cu un gimme.
- În sus și în jos și se rezolvă. - Da.
E suficient. Și-a scos șapca.
Primul punct de duminică se duce la americani.
Poate Tom Kim va da lovitura aici.
Va reuși?
Da! Tom Kim egalează!
SAM BURNS VERSUS TOM KIM: EGALITATE
Matsuyama va avea un putt pentru par ca să câștige meciul.
I-N-T!
Și Matsuyama încheie meciul.
Încă un meci bun și interesant
între numărul unu și numărul șapte mondial.
Cupa 13.
Theegala, un birdie și câștigă cupa.
- Da! - Și Theegala…
E pe val.
Ce gust bun are victoria!
Și el e debutant aici.
I-N-T!
SUA e tot mai aproape de trofeul Presidents Cup.
Americanii au nevoie de un singur punct
și Keegan Bradley ar putea aduce acest punct decisiv.
Apa arată foarte bine, Keegan!
Liniște!
Publicul e foarte dur cu Keegan momentan.
Arată binișor.
- Da. - I-a ieșit la fix. Ce lovitură, Keegan!
Ar fi incredibil dacă Si Woo ar câștiga ultimele trei cupe
și ar aduce egalarea în acest meci.
Traiectoria e bună.
Excelentă lovitură!
A aterizat aproape de cupă.
Mai există un licăr de speranță.
Dar Keegan Bradley nu se va juca cu această lovitură.
- Du-te! - Hai, du-te!
- Du-te! - Hai!
Așa!
Bravo, amice!
Keegan, pentru birdie.
Pentru trofeul Presidents Cup.
Totul depinde de Si Woo Kim.
Îl poate împiedica pe Keegan să-i aducă echipei sale victoria.
Pe green, am avut grijă să nu mă uit la Jillian.
Din cauza celor întâmplate anul trecut, înfrângerii de la Medinah,
de la Gleneagles,
faptului că n-am prins nicio echipă, că am stat pe bară zece ani.
Știu cât m-am străduit să mă întorc aici.
Și turneul s-a încheiat.
Unde sunt berile?
SUA!
- Jim! - Glumești?
Mersi! Mersi că m-ai ales, frate!
Keegan aduce multă emoție, exuberanță și energie.
Și voi face tot ce pot ca să-l ajut
cu tranziția către Ryder Cup de la anul.
SUA!
Golful, stilul ăsta de viață,
truda imensă, călătoriile nesfârșite,
toate își găsesc răsplata în asemenea clipe.
Așa, să dea dracu'!
E greu de exprimat în cuvinte.
Nici dacă aș fi vrut să se întâmple cele petrecute în ultimii doi ani
n-ar fi ieșit așa.
Și nu întotdeauna reușești să obții răsplata pentru eforturile tale.
- Da! - Da!
Așa, echipă!
Sunt foarte mândru de colegii mei.
Îi ador pe acești 12 jucători și am fost tare aproape.
Toți eram atât de încrezători că vom reuși
și am luptat din greu, dar ei au jucat mai bine decât noi.
Și asta e o pastilă amară.
Când întâmpin momente grele în golf, mă gândesc la Mia și la situație.
Felul în care privesc viața s-a schimbat în multe privințe
și asta e una dintre ele.
Și, din nou, călătoria continuă.
Unde e omul meu, Keegan Bradley, cu mingea?
Du-o la Bethpage! Să ducem trupa înapoi în 2025!
La anul, o să-mi critice abilitățile de căpitan. O să mă subestimeze.
Se vor îndoi de mine, așa cum am pățit mereu.
Dar fix atunci excelez.
O să mergem la Bethpage și o să-i facem praf!
BUN-VENIT LA BETHPAGE!
CĂPITAN KEEGAN BRADLEY
Subtitrarea: Brândușa Popa